20 
A .M. K. FÖLDTANI INTÉZET ÉVI JELENTÉSE 18&2-RŐL. 
amaz előzékenység folytán, melylyel felsőbb hatóságunk, a nagyméltóságu 
földmívelés-, ipar- és kereskedelemügyi m. kir. minisztérium az intézet 
érdekei iránt viseltetik, a lefolyt évben foganatosíthatott. 
Iparkodni fogunk az intézet érdekében kifejtendő buzgó tevékenység 
által ez előzékenységre továbbra is méltóknak mutatkozni. 
Mint a korábbi években, úgy a lefolytban is törekedtünk a hazai 
közoktatás ügyét többleteinkből történt gyűjtemény-összeállítások által 
tőlünk telhetőleg támogatni. Egy ily, tanczélra szánt, 64 darab magyar- 
országi kőzet- és 152 szintén belföldi kövületből álló gyűjtemény a kecske¬ 
méti állami főreáliskolának, egy második 64 hazai kőzet- és 192 belföldi 
kövületből összeállított pedig a fiumei állami főgymnáziumnak küldetett 
meg, egy harmadiknak egybeállítása pedig a fővárosi VIII. kér. polgári 
leányiskola számára ennek az igazgatójának megkeresése folytán máris 
foganatba vétetett. 
Könyv- és térképtárunkra térve át, fölemlíthetem, hogy a múlt evben 
mindkettő újra rendeztetett az ezeknek vezetésével megbízott Farkass 
Köbért hivataltiszt által, s itt legyen szabad köszönetét mondanunk a 
nagyméltóságu minisztériumnak, hogy a könyvek beköttetésére, valamint 
a térképeknek vászonra való felhúzatására a lefolyt évben az eddigieknél 
nagyobb összeget fordíthattunk, mi nemcsak e tárgyak kezelését köny- 
ny'ebbíti, hanem egyszersmind ezeket legjobban is védi a különféle, hasz¬ 
nálat közben beállható károk ellen. 
Az intézet szakkönyvtára 1881 decz. végével 1791 számot képviselő, 
különben 1799 művel bírt, melyek 4047 kötetet, illetőleg külön füzetet kép¬ 
viselnek. A múlt óv folyamán a könyvtári állomány, az ideiglenes könyv¬ 
tárnok jelentése szerint, 471 kötet- és 898 füzettel szaporodván, az összes 
létszám 1882 dec. végén 451S kötet- és 898 füzetre rúgott, melyek 2132 
műben képviselvék. 
Itt is sok hálával tartozunk a különféle társulatoknak és intézeteknek, 
valamint egyes személyeknek, kik vagy új munkák beküldése, vagy pedig 
a birtokunkban csak hézagos állapotban levő régibb munkáik kiegészítése 
által gazdagíták könyv-, illetőleg térképtárunkat. Részletekbe bocsátkozni, 
méssze vezetne, azért a sok közül csupán a bajor kir. tud. Akadémiát aka¬ 
rom felemlítni, mely a könyvtárunkban nem teljes sorozatban meglevő 
régibb kiadványait, a még rendelkezésére álló készlethez képest, csaknem 
teljesen kiegészíté, a bécsi földtani intézet pedig nemcsak az eddig kiadott 
munkálatainak nálunk lévő hézagait tölte ki, hanem megküldötte saját 
kiadványaink kiegészítése viszonzásául az Abhandlung okban megjelent 
monographiák külön lenyomatait, valamint a kárpáti fölvételekre vonat¬ 
kozó, eddig sajnosán nélkülözött átnézetes lapoknak keletről körülbelül 
Rozsnyó déllőjehez érő részét, azaz 18 lapot, a még mutatkozó hézag foko¬ 
zatos kitöltését szintén megígérvén. 
